NOVI ŠEF DRŽAVE U SREDU PRED POSLANICIMA\nNovoizabrani predsednik Srbije Aleksandar Vučić položiće zakletvu pred narodnim poslanicima 31. maja. Iako ta vest nije i zvanično obnarodovana, očekivalo se da lideru naprednjaka petogodišnji mandat na funkciji šefa države započne u danu kada se završava dužnost dosadašnjeg predsednika Tomislava Nikolića. I sam Vučić juče je najavio da će poslednje obraćanje javnosti kao predsednik vlade imati sutra, dok je iz Nemanjine saopšteno da će on još samo danas predsedavati sednicom Vlade Srbije u ovom mandatu. Svečani čin polaganja zakletve biće upriličen na posebnoj sednici, kako to nalaže Poslovnik o radu parlamenta. Nju će sazvati predsednica Narodne skupštine Maja Gojković. Posebna sednica, kako je propisano, saziva se radi usvajanja predloga ustava, proglašenja ustava i ustavnog zakon, radi polaganja zakletve predsednika Republike, kada kandidat za predsednika Vlade izlaže program i predlaže sastav Vlade, radi izbora Vlade i polaganja zakletve predsednika i članova Vlade, kao i radi polaganja zakletve izabranih lica koja, u skladu sa zakonom, zakletvu polažu pred Narodnom skupštinom. Predsednik skupštine može sazvati posebnu sednicu na kojoj se poslanicima može obratiti predsednik Republike, predsednik ili predstavnik strane države, predstavnik parlamenta strane države ili predstavnik međunarodne organizacije. Dnevni red posebne i svečane sednice utvrđuje predsednik Narodne skupštine. U pogledu načina i roka u kome se narodnim poslanicima dostavlja obaveštenje o vremenu i mestu održavanja posebne i svečane sednice, shodno se primenjuju odredbe ovog poslovnika koje se odnose na sazivanje sednice Narodne skupštine, tako da nije kasno da poziv stigne u ruke parlamentarcima 24 sata ranije. Skupština Srbije se od sutra nalazi u vanrednom zasedanju, pošto je u ponedeljak u ponoć isteklo redovno, započeto prvog dana u martu i trajalo je 90 dana. Tokom vanrednog zasedanja zahtev za održavanje sednice može uputiti, pored vlade, i grupa od najmanje jedne trećine poslanika, sa unapred utvrđenim dnevim redom. Po takvim pravilima zasedanja će proteći i zbor nove Vlade Srbije, te samim tim neće biti mogućnosti predlaganja dopune unapred planiranog dnevnog reda. Nakon polaganja zakletve novoizabranog predsednika i intoniranja himne “Bože pravde “,u skupštinskom holu biće priređen koktel za poslanike i zvanice, odnosno predstavnike diplomatskog kora, verske poglavare i istaknute predstavnike društvenog i kulturnog života Srbije. Kako se očekuje, svečanost povodom inauguracije predsednika Srbije biće održana tri nedelje nakon polaganja zakletve, i to u Novom dvoru, popularnije nazvanoj zgradi Predsedništva. Iz protokola najavljuju da će Vučić položiti zakletvu na Ustavu i Miroslavljevom jevanđelju, kako bi na taj način pokazao poštovanje prema državi, tradiciji i pravnim tekovinama. Tom prilikom će pročitati : „ Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti. Građani će, celu ceremoniju polaganja zakletve moći da prate na video bimu. Očekuje se da će potom biti upriličena i smotra Vojske Srbije i podnošenje raporta načelnika generalštaba novom predsedniku. Tomislav Nikolić će svog naslednika dočekati u kabinetu na Andrićevom vencu i prilikom primopredaje dužnosti uručiće mu državni pečat. Vučić će postati peti predsednik Srbije, što je funkcija koja je uvedena po Ustavu 1990. godine. Ustav Srbije predviđa nadležnosti predsednika Republike – da predstavlja Srbiju u zemlji i inostranstvu, ukazom proglašava zakone, predlaže Narodnoj skupštini kandidata za predsednika Vlade, pošto sasluša mišljenje predstavnika izabranih izbornih lista, postavlja i opoziva ukazom ambasadore Republike Srbije na osnovu predloga Vlade, prima akreditivna i opozivna pisma stranih diplomatskih predstavnika, daje pomilovanja i odlikovanja, komanduje Vojskom i postavlja, unapređuje i razrešava oficire Vojske Srbije… Vučićev prethodnik toislav Nikolić osim zvanične, imao je i neformalnu inauguraciju u rodnoj Bajčetini, prozvanu šumadijskom. Pošto do tafa nije izabran predsednik parlamenta, zakletvu je položio pred najstarijim poslanikom tog saziva Zaharijem Trnavčevičem. Polaganjem zakletve,novom predsedniku države prestaje mandat predsednika vlade. Ustav propisuje da predsednik republike ne može da „obavlja nijednu drugu javnu funkciju ili profesionalnu delatnost”. Vučić bi, kako je i najavio, odmah po stupanju na dužnost trebalo da obavi konsultacije sa predstavnicima izbornih lista koje su ušle u parlament i da nakon toga predloži Skupštini Srbije mandatara za sastav nove vlade. Mandatar će izneti program i predložiti članove vlade. Aleksandar Vučić, kao mandatar, poslanicima svoj program, u skraćenoj verziji čitao prošlog leta punih šest sati. Rok za izbor vlade je 30 dana nakon što Vučiću prestane premijerska funkcija. Ukoliko se to ne bi dogodilo usledili bi vanredni parlamentarni izbori. Ranije je najavljeno da bi Srbija do 20. juna trebalo da dobije novu republičku vladu. Ime premijera još uvek je u sferi nagađanja, s tim što je sa medijske liste otpao bivši ministar pravde Nikola Selaković, koji je potvrdio da će biti generalni sekretar novoizabranog šefa države.\nKao prvi potpredsednik Vlade, lider socijalista i šef diplomatije Ivica Dačić, vodiće kao tehnički premijer Vladu do izbora novog kabineta. Tehnička vlada ne može osim tekućih poslova da radi ništa drugo, pa ni da, između ostalog, predlaže zakone Skupštini Srbije.\nAutor: S. ST.


Čim se Ambasada SAD preseli u Jerusalim i pre toga, više ambasada će se takođe preseliti: Benjamin Netanjahu\nIzraelski premijer Benjamin Netanjahu izjavio je danas, nepun dan nakon što je predsednik SAD Donald Tramp saopštio da priznaje Jerusalim kao glavni grad Izraela, da i druge zemlje sada razmatraju preseljenje svojih ambasada u taj grad.\n"U kontaktu smo sa drugim zemljama koje će saopštiti slično priznanje i nemamo sumnje da će čim se Ambasada SAD preseli u Jerusalim i pre toga, više ambasada takodje preseliti", rekao je danas Netanjahu u Ministarstvu spoljnih poslova Izraela, preneli su izraelski mediji.\nU međuvremenu je izraelska vojska saopštila da razmešta dodatne vojnike na Zapadnoj obali pred velike palestinske proteste zbog Trampovog poteza, preneo je AP.\nU vojnom saopštenju je navedeno da će biti razmešteno nekoliko bataljona na toj teritoriji dok će drugi vojnici biti u pripravnosti da odgovore na mogući razvoj dogodjaja.\nGlavni lider Hamasa Ismail Hanije je pozvao na novi ustanak, intifadu, protiv Izraela zbog Trampove odluke koju je nazvao "agresijom na naš narod i rat protiv naših svetinja", najavivši da će neredi početi sutra.\n"Želimo da ustanak traje i nastavi se ne bi li Tramp i okupator zažalili zbog te odluke", rekao je Hanije z gradu Gazi.


Aleksandra Vuković, 04/08/2020\nIzraelski borbeni avioni i helikopteri napali su sinoć vojne mete sirijske vojske, nekoliko sati pošto je osujećeno ubacivanje ekstremista iz Sirije koji su pokušavali da podmetnu eksplozive, saopštila je izraelska vojska.\nKako je saopšteno, ciljani su “osmatrački punktovi, postrojenja protivavionske artiljerije i komanda i kontrolni sistemi” u sirijskim vojnim bazama.\nSirija je potvrdila udare, rekavši da su izraelski helikopteri ispalili rakete na sirijske vojne punktove i da je bilo “materijalne štete”.\nDogodilo se to u vrijeme pojačane napetosti na sjevernoj granici Izraela poslije nedavnog izraelskog udara iz vazduha u kojem je ubijen borac libanskog Hezbolaha u Siriji i očekivanju odgovora te proiranske šiitske organizacije.\nJuče su iz izraelske vojske saopštili da su primijetili “neregularnu” aktivnost na Golanskoj visoravni i da su otvorili vatru na ekstremiste od kojih su neki bilo naoružani, pošto su ih posmatrali kako postavljaju eksploziv na zemlju.\nZvanične potvrde da su četvorica napadača ubijena nema ali je vojska objavila video snimak na kojem se vidi kako se četiri osobe udaljavaju od žičane ograde na granici i poslije nestaju u velikoj eksploziji koja je zahvatila to područje.\nIzraelska vojska nije rekla da li su ta četvorica bila povezana s Iranom ili Hezbolahaom, dva sirijska saveznika, već samo da Izrael smatra Vladu Sirije odgovornom za incident.\nTags\t#izrael\t#Sirija\t#vazdušni napadi\nIzložba fotografija Alana Hadžića "Ljepote juga" večeras u Mostaru\nMuzej i Narodno pozorište RS obilježavaju 90 godina rada\nTematska konferencija: “Turizam i ruralni razvoj kantona Sarajevo”\nDokumentarni program BHT1: Prepoznatljivi, ali i novi atraktivni sadržaji\nU morskom prostoru Libije spašeno 119 migranata\nVelika Britanija: Obustavljen plan za povratak navijača na sportske događaje\nDnevnik 1 [22.09.2020.]


Kurs “Brzo i efikasno učenje” – Smartchange\nKurs “Brzo i efikasno učenje”\nNovi kurs brzog i efikasnog učenja počinje u Podgorici u nedjelju, 14. aprila. Kurs je sastavljen iz 4 radionice tokom kojih će polaznici ovladati naprednim tehnikama učenja i pamćenja, čime će garantovano učiti barem duplo brže nego do sada.\nKroz rad sa mlađim klijentima sam primijetila da je klasični sistem učenja pun rupa – đaci provode previše vremena nad knjigom, čitajući gradivo tako što samo prelaze očima preko teksta, a u mislima su na nekom pedesetom mjestu, potpuno nemotivisani za učenje. Pokušavaju da zapamte gradivo tako što beskrajno ponavljaju nešto što ih suštinski ne zanima, a često ni ne razumiju do kraja to što uče. I od tog silnog (m)učenja ostaju isfrustirani, nervozni i generalno nezainteresovani za školu.\nMogla bih danima da pišem o tome zašto je današnji sistem obrazovanja i učenja pokvaren. Ali i sami znate sve – nemotivisani i nezainteresovani mladi će teško savladati školsko gradivo. Zbog toga se moj pristup rada sastoji ne samo u tome da polaznicima pokažem jednostavnije i zabavnije tehnike pomoću kojih će moći sa lakoćom da zapamte ogromnu količinu informacija, već i u tome da im pomognem da pronađu motivaciju za učenje.\nKurs je prilagođen srednjoškolcima i starijim osnovcima. Nema gornje granice za praćenje kursa, a kod mlađe djece uslov je da čitaju tečno i bez zastajkivanja (najčešće je u pitanju uzrast od 11 godina). Ako želite da testirate da li je vaše dijete dovoljno zrelo za kurs, pustite mu neki film ili crtani sa titlovima i zamolite ga da čita titlove naglas. Ako može da stigne da pročita sve titlove bez problema, onda ima svo predznanje koje je potrebno za praćenje kursa.\nOvo nije kurs samo za „odlikaše“. Naprotiv, kurs je kreiran za sve one divne mlade ljude koji mogu mnogo više nego što njihove ocjene u dnevniku pokazuju, za sve one genijalce koji su nepravedno optuženi da su „lijeni“ ili „nezainteresovani“, za sve one koji znaju da vrijeme može da bude provedeno mnooogo bolje od tupog gledanja u knjigu po dva sata. Za sve koji nikako da zablistaju jednostavno jer ih ovakav školski sistem guši.\nKurs je podijeljen u 4 radionice. U aprilu, radionice će biti podijeljene na dva vikenda (subotom i nedjeljom). Svaka radionica traje po 3 sata, tokom kojih polaznici uče najsavremenije tehnike pamćenja, brzog čitanja, razvijaju super-memoriju i osnažuju svoju motivaciju za učenje. Kurs je zasnovan na NLP metodologiji, u kombinaciji sa najnovijim otkrićima iz oblasti proučavanja ljudske memorije.\nKurs će biti organizovan u malim grupama, do maksimum 6 polaznika, a tačno vrijeme održavanja kursa će biti definisano u odnosu na broj formiranih grupa.\n1. radionica 14. april\n2. radionica 15. april\n3. radionica 28. april\n4. radionica 29. april\nTokom kursa, polaznici će dobiti sav potreban materijal za praćenje modula, kao i vježbanke za rad kod kuće. Ja ne učim sa djecom, ja ih učim kako da oni sami uče brže, efikasnije i lakše nego ikada do sada.\nApril 3, 2018 /0 Komentara/Autor admin\nhttp://smartchange.me/wp-content/uploads/2017/09/blog-27.jpg 543 768 admin http://smartchange.me/wp-content/uploads/2017/09/smartchange_logo_dark-300x110.png admin2018-04-03 10:23:542018-10-27 20:41:39Kurs "Brzo i efikasno učenje"\nTri tačke: Razgovor sa bananom Tri tačke: Poljubi vrata u odlasku


STRUJA POSTAJE LUKSUZ Poskupljenje u narednom periodu, ali NE ZA SVE KATEGORIJE\nPredsednik Vlade Republike Srpske Radovan Višković rekao je danas da će u narednom periodu električna energija poskupeti u domaćinstvima u Srpskoj, ali ne za sve kategorije potrošača jednako.\nVišković je naglasio da struja neće poskupeti za građane koji je koriste za elementarne potrebe, dok će električnu energiju po tržišnoj ceni plaćati oni koji je koriste za luksuz, na primer, za zagrevanje privatnih bazena.\n-Želimo da preslikamo način poskupljenja iz Srbije gde postoje tri tarife. Prema tome, potrošnja do 500 kilovata imaće istu cenu. Cena za potrošnju od 500 do 1.000 kilovata biće veća, dok će za potrošnju veća od 1.000 kilovata cena biti tržišna - pojasnio je Višković, odgovarajući na pitanje novinara o najavljenom poskupljenju električne energije.


RUNNING za BELHospice 2016 | RUNNING\nPomozite nam u sakupljanju sredstava za izgradnju prvog stacionarnog hospisa u Srbiji\n10RUNNING in Belgrade tim će treću godinu zaredom na 29. Beogradskom maratonu trčati u BELHospice timu u kome ćemo pokušati ne samo da završimo naše prve trke ili ostvarimo nove lične rekorde, već i da prikupimo sredstva za izgradnju prvog stacionarnog hospisa u Srbiji i time pomognemo rad BELHospice tima na zbrinjavanju onkoloških pacijenata u uznapredovalim fazama bolesti.\nBELhospice je prva specijalizovana dobrotvorna organizacija u Srbiji koja pruža palijativno zbrinjavanje pacijentima sa aktivnom, progresivnom, uznapredovalom bolešću za koje je prognoza ograničena. BELhospice je od 2004. godine u Beogradu zbrinuo preko 1350 pacijenata terminalno obolelih od raka a sve usluge su potpuno besplatne za pacijente i njihove porodice. BELhospice tim se prvi put pojavio na Beogradskom maratonu 2012. godine sa 30 trkača koji su za nedelju dana uspeli da sakupe 550 Eur i koji su pomogli da 2013. godine BELhospice tim broji 300 trkača, od profesionalnih sportista do rekreativaca i ljudi koji su prvi put trčali trku. Ujedinjeni oko istog cilja, da sakupe što više sredstava za pacijente koje zbrinjava BELhospice, uspeli su da doniraju 11.000 Eur! Naš cilj ove godine jeste da prikupimo 30 000 dinara! Motivišite naš tim i pomozite nam da još jednom napravimo razliku i prikupimo što više sredstava za ovu jedinstvenu organizaciju u Srbiji.\nDonirajte jednim klikom OVDE\nbelhospice / BHtim / BudiTu / cause / hospice / humanitariancause / humanitarnaakcija / running / runningserbia


Ministar spoljnih poslova Srbije Nikola Selaković sastao se, na marginama konferencije Pokreta nesvrstanih zemalja, sa Everlijem Polom Četom Grinom, ministrom inostranih poslova Antigve i Barbude.\nSelaković je konstatovao da je u predstojećem periodu potrebno osnažiti ugovorno-pravne osnove za efikasniju bilateralnu saradnju, kako na planu vizne liberalizacije, tako i na polju ekonomije.\nNa sastanku je bilo reči i o mogućnostima saradnje u oblasti zdravstva, obrazovanja, omladine i sporta, kao i o investicionim potencijalima dveju država.\nŠef srpske diplomatije informisao je sagovornika o projektu "Svet u Srbiji" i da je četiri puta povećan broj stipendija koje Srbija daje mladima u prijateljskim državama za studiranje u našoj zemlji, te da se nada i većem broju studenata iz Antigve i Barbude.\nMinistri su nakon sastanka potpisali Memorandum o razumevanju dva ministarstva o prijateljstvu i zajedničkoj saradnji. Ministar Selaković je preneo spremnost Srbije da toj karipskoj državi donira vakcine protiv virusa korona.


• Sabrano šest vekova Sombora\nPredstavljeno je kapitalno istoriografsko delo „Istorija Sombora - grad kroz vekove”, koje je gotovo četiri decenije čekalo na objavljivanje.\nKnjigom je obuhvaćen period od preko 600 godina, obzirom da prvi pisani tragovi o postojanju naseobine na ovom prostoru datiraju iz 1360 godine. Ustanovljena je na imanju vlastelinske ugarske porodice Cobor, čiji su se stanovnici, kasnije, kada je naseobina ojačala, predstavljali kao Cobori od Cobor Sent-Mihalja. „Istorija Sombora - grad kroz vekove” okupila je najveća imena srpske istoriografije, pa se tako među autorija nalaze Sima Ćirković, Matija Đanić, Čedomir Trajković, Dušanka Trajković, Dragan Radojević, Slavko Gavrilović, Antal Hegediš, Vasilije Krestić, Šandor Mesaroš i Katalin Kaič. Autorka dela monografije, prof. dr Katalin Kaić, proučavala je 19. vek sve do početka prvog svetskog rata sa akcentom na kulturnu istoriju grada Sombora, odnosno vreme nastajanja prve monografije Bač-bodroške Županije. - Smatram da je jedan od najuspelijih poduhvata u to vreme bilo osnivanje Istorijskog društva Bač-bodroške županije 1883. godine, tada su počeli saradnici tog društva da izučavaju istoriju i kulturnu istoriju ne samo Sombora nego i šire. Naravno, tu je i rad Učiteljskog fakulteta, tu su i novine i na srpskom i na mađarskom jeziku - ispričala je na predstavljanju knjige. Publicista Milan Stepanović je ukazao da se trendovi u savremenoj istoriografiji, tokom poslednjih decenija kreću se ka takozvanoj mikroistoriji odnosno objašnjavanju velikih pitanja u malim sredinama. Kako je objasnio, Mihael Antonović, odobrenje za pisanje istorije Sombora dala je Skupština opštine Sombor još 31. januara 1979. godine. Po njegovim rečima, grupu autora su gotovo tokom čitavog procesa pratili brojni problemi pre svega materijalni prirode pa knjiga odštampana gotovo 40 godina, iako je najveći deo materijala bio pripremljen već do polovine 80. godina prošlog veka. Antolović je naglasio da je ovo izdanje kapitalno delo somborske i srpske istoriografije.\nIstoriju Sombora priredili su dr Miloš Petrović i dr Vladimir Jerković. U ime priređivača, obratio se Petrović, napominjući da su tokom pripreme bili u velikoj dilemina i da su odlučili da ovo delo ne opterećuju ispunjenjem metodoloških formi, zbog kojih bi morali da odbace delove materijala, konkretno u ovom slučaju, čak 90 odsto tekstova akademika Sime Ćirkovića. Ukazao je da će čitaoci moći da primete različite forme pisanja autora, ali i vreme u koje su tekstovi nastajali, te preneo da je knjiga podeljena u pet celina i da je obuhvaćen period do 1914. godine. Miloš Petrović je naveo da su uz Istoriju Sombora dodela - „knjiga 1” i time ostavili mogućnost da neki novi autori, jednog dana, nastave sa istorijom 20. veka. On je zahvalio zaposlenima u Biblioteci na zalaganju i dodatnom radnom angažovanju, ali i upravi Grada Sombora jer su prepoznala značaj završetka dela koje je decenijama čekalo na objavljivanje.\nsavamajstor @ Pon, 19.02.2018. 03:55\nantal hegediš bač-bodroška županija čedomir trajković cobor sent mihalj dr miloš petrović i vladimir jerković dragan radojević dušanka trajković istoriografija katalin kaič knjiga istorija sombora – grad kroz vekove kultura matija đanić mihael antolović milan stepanović šandor mesaroš sima ćirković slavko gavrilović sombor vasilije krestić


Erdogan će tražiti izručenje Gulena – Minber\ntra. 29, 2014 at 1:42 pm\nTurski premijer Recep Tayyip Erdogan je izjavio da će pokrenuti pravnu proceduru za izručenje Fetullaha Gulena, koji se nalazi na čelu jednog neformalnog pokreta sa sjedištem u Pensilvaniji, a koji duži vremenski period boravi u Sjedinjenim Američkim Državama (SAD), javlja Anadolu Agency (AA).\nNakon sjednice stranačkog Kluba poslanika u parlamentu Turske, Erdogan je odgovorio na nekoliko pitanja novinara ispred zgrade parlamenta.\nNa novinarski upit u vezi sa izjavama koje je dao stranim medijima, Erdogan je potvrdio da će započeti pravnu proceduru za izručenje Gulena, lidera neformalnog pokreta „Hizmet“, iz SAD-a. Turski premijer je istakao da će procedura za izručenje vođe neformalnog pokreta koji boravi izvan granica Turske biti uskoro pokrenuta.\nNa upit novinara o najavljenom procesu obnove odnosa sa Izraelom, Erdogan je kazao da su još uvijek u toku pregovori, a da će potom slijediti i normalizacija odnosa, koja počinje imenovanjem ambasadora.\nIzraelska vojska buldožerima uništila džamiju i nekoliko zgrada u palestinskom selu


Berluskoni neće biti premijer ako pobedi njegova stranka\nBivši premijer Italije Silvio Berluskoni rekao je u nedelju da on neće biti premijer ukoliko njegova stranka pobedi na izborima u februaru.\nU intervjuu za televiziju Sky TG24 TV, medijski mogul je rekao da je njegov izbor za premijera Anđelino Alfano, njegov politički naslednik.\nBerluskoni mesecima nije bio jasan po pitanju svoje moguće kandidature za četvrti mandat premijera Italije. Ankete pokazuju da najveću podršku javnosti trenutno ima vođa levog centra Pjer Luiđi Bersani, mada ne izgleda verovatno da će on osvojiti dovoljno glasova da vlada sam.\nBersanijev mogući koalicioni partner je sadašnji premijer Mario Monti, koji je po popularnosti iza Berluskonija.\nBerluskoni (76), vođa koalicije desnog centra koji je nedavno osuđen za utaju poreza, ipak će pokušati da zadrži mesto u parlamentu.\nOn insistira da su brojne optužbe i procesi koji su bili pokrenuti protiv njega u poslednjih 20 godina poistekle iz zavere visokih zvaničnika - koje smatra simpatizerima levice - i za sve optužbe izjasnio se kao nevin.


Odbojkašice Srbije odbranile titulu u Evropskoj ligi - Naslovi.net vesti\nOdbojkašice Srbije odbranile titulu u Evropskoj ligi\nBeta subota, 16. jul 2011.\nBEOGRAD, 16. jula 2011. (Beta) - Odbojkašice Srbije osvojile su u subotu treću uzastopnu titulu Evropske lige, pošto su u finalu u Istanbulu savladale selekciju Turske sa 3:0 (25:17, 25:21, 25:23). Meč je trajao 77 minuta. U meču za treće mesto Bugarska je pobedila Češku sa... »\nTerzić: Pobeda nad Turskom je iznenađenje\nSportal.rs subota, 16. jul 2011.\nSelektor ženske odbojkaške reprezentacije Zoran Terzić izjavio je danas da trofej u Evropskoj ligi svake godine sve više znači, jer je konkurencija sve veća. Odbojkašice Srbije osvojile su danas treću uzastopnu titulu Evropske lige, pošto su u finalu u Istanbulu savladale selekciju Turske sa 3:0... »\nOdbojkašice Srbije odbranile titulu u Evropskoj ligi! Foto\nBlic sport subota, 16. jul 2011.\nNajbolje odbojkašice Srbije pobedile su Tursku sa 3:0 (25:17, 25:21, 26:24) u finalu Evropske lige koje je odigrano u Istanbulu.Srbija je sjajnom igrom, kakva je pružena prethodno i u polufinalu protiv Češke porazila Turkinje koje su, igrajući pred svojom publikom, važile za favoritkinje. Odbojkašice su nastavile da dominiraju u Evroligi, jer su svaki put... »\nOdbojkašice Srbije tri puta zaredom pobednice Evropske lige\nKurir subota, 16. jul 2011.\nBEOGRAD - Odbojkašice Srbije osvojile su treću uzastopnu titulu Evropske lige, pošto su u finalu u Istanbulu savladale selekciju Turske sa 3:0 (25:17, 25:21, 25:23). Meč je trajao 77 minuta. U meču za treće mesto Bugarska je pobedila Češku sa 3:0. Suverne vladarke Evropske lige su odbojkašice... »\nOpet pokorena Evropa\nRTS subota, 16. jul 2011.\nSeniorke Srbije su trostruke i jedine pobednice Evropske lige! Srbija je suvereno, treći put uzastopno u Turskoj, osvojila titulu pobednika Evropske lige 2011, bez izgubljenog seta na Finalnom turniru, odnosno sa 14 pobeda i samo četiri izgubljena seta tokom čitavog takmičenja. Jovana Brakočević MVP i najbolji smečer, Maja Ognjenović najbolji dizač, Nataša Krsmanović najbolji bloker.Srbija je danas u Istanbulu, finalu, savladala Tursku sa 3:0, po setovima 25:17, 25:21 i 25:23, posle 77 minuta igre. Odbojkašice Srbije ponovo su osvojile Evropsku ligu. Turkinje su imale podršku publike, međutim to nije bilo... »\nOdbojkašice Srbije opet osvojile Evroligu!\nVečernje novosti subota, 16. jul 2011.\nIzabranice Zorana Terzića su pobedom protiv Turske (3:0), usred Istanbula, i treću godinu za redom odbranile pehar evropskog takmičenjaSRBIJA je neprikosnoveni vladar Evrope u ženskoj odbojci. Izabranice selektora Zorana Terzića su i ove godine dominirale na fajnal foru Evrolige - usred Istanbula one su savladale reprezentaciju Turske sa ubedljivih 3:0 (, 25:21)... »\nEl: Odbojkašice odbranile titulu\nRadio 021 subota, 16. jul 2011.\nNajbolje odbojkašice Srbije pobedile su Tursku sa 3:0 (25:17, 25:21, 26:24) u finalu Evropske lige koje je odigrano u Istanbulu. Srbija je sjajnom igrom, kakva je pružena prethodno i u polufinalu protiv Češke potpuno porazila Turkinje koje su, igrajući pred svojom publikom, važile za favoritkinje.... »\nTerzić: Svake godine sve značajniji trofej\nMondo subota, 16. jul 2011.\nSelektor odbojkašica smatra da je poslednji trijumf "plavih" u Evropskoj ligi, zbog jače konkurencije, vredniji od prethodna dva.Reprezentacija Srbije osvojila je treću uzastopnu titulu Evropske lige, pobedivši Tursku u Istanbulu rezultatom 3:0. "Neću da ponavljam... Teže je odbraniti nego osvojiti trofej, ali definitivno je tako. Turkinje su po treći put... »\nEL: Bugarke treće u Istanbulu\nŽenska odbojkaška reprezentacija Bugarske osvojila je danas u Istanbulu treće mesto na finalnom turniru Evropske lige, pošto je savladala Češku sa 3:0 (25:21, 28:26, 25:23). Meč je trajao 80 minuta. U finalu koje počinje u 18.00 sastaju se branilac trofeja selekcija Srbije i domaćin završnog... »\nEL: Srpkinje opet najbolje, Brakočevićeva MVP\nPo treći put ženska odbojkaška reprezentacija Srbije osvojila je Evroligu. Naše devojke su savladale Tursku u Istanbulu 3:0 po setovima 25:17, 25:21, 26:24). Turska je uspela samo da ozbiljno zapreti Srpkinjama tokom drugog i trećeg seta, ali "plave" su kao i mnogo puta do sada, odigrale sjajno u... »\nSrpske odbojkašice ponovo osvojile Evropsku ligu!\nVesti online subota, 16. jul 2011.\nŽenska odbojkaška reprezentacija Srbije treći put zaredom osvojila je titulu šampiona Evropske lige!Srpkinje su u finalu turnira u Istanbulu savladale domaćina rezultatom 3:0, po setovima 25:17, 25:21, 25:23 za 77 minuta igre i time ostale jedine pobednice od osnivanja Evropske lige. Naše reprezentativke su u ovogodišnjem... »\nKadetkinje Srbije opet na vrhu Balkana\nTIRANA - Ženska odbojkaška kadetska reprezentacija Srbije osvojila je titulu prvaka Balkana, kolo pre kraja šampionata, pobedom protiv vršnjakinja iz Turske sa 3:0 (25:12, 25:16, 25:16). Našim kadetkinjama ovo je sedma šampionska titula od 2001. godine, a uz to imaju i tri srebra i jednu bronzu.... »\nODBOJKA (EL): Srbija, Srbija i opet Srbija!\nŽenska odbojkaška reprezentacija ostaje jedini osvajač Evropske lige od njenog osnivanja 2009. godine.Izabranice Zorana Terzića imale su skor 12-0 u prvoj fazi takmičenja, da bi na Fajnal foru u Istanbulu "počistile" oba protivnika bez izgubljenog seta! Posle Češke u polufinalu, u borbi za trofej pao je i domaćin, Turska - 3:0... »\nKadetkinje prvakinje Balkana\nŽenska kadetska odbojkaška reprezentacija Srbije osvojila je titulu prvaka Balkana na Halkbank Balkanskom prvenstvu 2011. u Tirani. Srpske odbojkašice su kolo pre kraja obezbedila prvo mesto četvrtim trijumfom bez izgubljenog seta. Srbija je u četvrtom kolu pobedila Tursku sa 3:0, po setovima... »\nKadetkinje kraljice Balkana\nŽenska odbojkaška kadetska reprezentacija Srbije osvojila je titulu prvaka Balkana, kolo pre kraja šampionata, pobedom protiv vršnjakinja iz Turske sa 3:0 (25:12, 25:16, 25:16).Srbija je danas u 4. kolu pobedila Tursku sa 3:0, po setovima 25:12, 25:16 i 25:16, posle 67 minuta igre. Kadetkinje Srbije će sutra u poslednjem, 5. kolu igrati protiv Rumunije od 17,00 časova. Kadetkinje Srbije su u Tirani... »\nSrbija sedmi put prvak Balkana\nŽenska kadetska reprezentacija Srbije osvojila je titulu prvaka Balkana na Halkbank Balkanskom prvenstvu u Tirani, pošto je kolo pre kraja obezbedila prvo mesto četvrtim trijumfom bez izgubljenog seta. Srbija je danas u četvrtom kolu pobedila Tursku sa 3:0 (25:12, 25:16, 25:16) posle 67 minuta... »\nBlic sport34 komentar(a)\nPogledajte: Drama na prajdovima u Moskvi i Kijevu, uz pesnice, šutiranje, hapšenja... Video\nHuligani Borusije i Bajerna ne gube vreme: Prvi sukob u Londonu! Video\nBlic sportpre 11 minuta\nVučić: Postoje nedoimce u vezi sa planom implementacije\nPolitikapre 3 satajoš 8 povezanih »\nRTVpre 5 satijoš 7 povezanih »\nSAD: Stigao Fijat "made in Serbia"\nB92pre 5 satijoš 6 povezanih »\nČačak: Pacijent zaražen klostridijom životno ugrožen\nRTVpre 3 satajoš 6 povezanih »


SD CG: Nismo spremni na vladu po volji Aleksandra Vučića\nTanjug 14. aprila 2022. 15:58\nPODGORICA – Socijaldemokrate Crne Gore saopštile su danas da je 39 poslanika opozicije već potpisalo Platformu za formiranje evropske 43. Vlade Crne Gore i svaka promena tako potpisanog akta bi, kako kažu, značila kapitulaciju pred SNP-ovim ucenama i igranje sa državnim interesima zarad nekoliko funkcija.\n„Nismo spremni da podršku vladi mandatara Vladimira Jokovića, a po volji Aleksandra Vučića… i trampimo za par funkcija i pozicije ‘po dubini’. Za nas je interes Crne Gore ipak na prvom mestu“, navodi se u saopštenju SD, preneli su podgorički mediji.\nSocijaldemokrate ističu da se, kao i na dan potpisivanja, i danas drže sporazuma koji su kao kao predstavnici opozicionih partija, svi zajedno potpisali, verujući da se njime na najbolji načim štite interesi Crne Gore.\nIz SD kažu da su razlike između već potpisanog i novog sporazuma koji se usaglašava sa SNP-om značajne i očigledne.\nKao primere su naveli odustajenje od odlučivanja konsenzusom na vladi o najvažnijim državnim odlukama.\n„Nedopustivo je da se menja način odlučivanja o temeljnim državnim pitanjima – poput Ugovora sa SPC, Zakona o popisu i Otvorenog Balkana, i da se umesto konsenzusa pristaje na dvotrećinsko odlučivanje, koje je u ovakvoj strukturi vlade lako dostižno SNP-u i GP URA”, navodi se u saopštenju.\nUgovor sa SPC i Otvoreni Balkan, kako tvrde u SD-u, postaju politički prioriteti nove vlade.\n“U novom sporazumu se kao politički prioriteti vlade navode i regulisanje ugovornog odnosa sa verskim zajednicama (SPC) i sagledavanje regionalnih inicijativa (Open Balkan koji predstavlja lepši naziv za tzv. ‘srpski svet’ Aleksandra Vučića), a koji u sporazumu koji je opozicija potpisala nisu postojali kao politički prioriteti”, stoji u saopštenju.\nPredlaganje Zakona o popisu stanovništva postaje, kako tvrde u SD, normativni je prioritet i to čak u prvom kvartalu rada vlade.\n“U novom sporazumu se, kao normativni prioritet za ispunjavanje obaveza za članstvo u EU, navodi predlaganje Zakona o popisu stanovništva i to u prvom kvartalu rada vlade, što je nedopustivo u izbornoj godini”, smatraju u SD.\nKažu i da u novom sporazumu, između ostalog, nema ni govora o Rezoluciji o Srebrenici.\n“Za razliku od obaveze iskazivanja pune podrške usvojenoj Rezoluciji Skupštine Crne Gore o genocidu u Srebrenici kao činu civilizacijskog odnosa, ovo pitanje se u novom sporazumu ni ne pominje“, navodi se u saopštenju.\nMorski pas u plićaku snimljen blizu Medulina u Istri\nČetiri osobe poginule u eksploziji u Pensilvaniji, uništene…\nHersonska i Zaporoska oblast prelaze na telefonski kod RUS\nZelenski optužio Rusiju za genocid na istoku Ukrajine\nMajmunske boginje potvrđene i u Finskoj\n09:15: Jeremić: Ako Vučić uvede sankcije Rusiji, Srbija će se još više udaljiti od Evrope\n09:10: Četiri osobe poginule u eksploziji u Pensilvaniji, uništene tri kuće\n09:08: Komšić: BiH se neće odreći NATO zbog ruskog pritiska\n09:06: Hersonska i Zaporoska oblast prelaze na telefonski kod RUS\n09:05: Zelenski optužio Rusiju za genocid na istoku Ukrajine\n09:04: Majmunske boginje potvrđene i u Finskoj\n09:03: Uhapseno 177 ilegalnih migranata prilikom ulaska u Mađarsku\n09:02: Odobreno drzavnih 4,5 miliona evra Henkelu za ulaganje


U Banjaluci otvorena izložba “Srpska pravoslavna crkva i ruska emigracija” – mojKontakt portal – Radio Televizija Kontakt\nIzložba arhivskih dokumenata “Srpska pravoslavna crkva i ruska emigracija 1920-1940”, u čast ruske carske porodice Romanov, otvorena je večeras u Kulturnom centru Banski dvor u Banjaluci.\nIzložbu je otvorio predsjednik Republike Srpske Milorad Dodik koji je izrazio zadovoljstvo što ovu značajnu izložbu otvara u danu kada su osveštani temelji za izgradnju srpskog-ruskog hrama i duhovno-kulturnog centra u Banjaluci.\n“Uvjereni smo da pravimo veliko djelo koje pripada ovoj generaciji ljudi i kojim ćemo se odužiti onima koji su imali viziju prije 100 godina. Red je da se na ovaj način odužimo carskoj porodici i Rusiji u cjelini kao njihovoj državi”, rekao je Dodik na otvaranju izložbe.\nOn je istakao da Republika Srpska ima mnogo lijepih hramova, podignutih u teškim i manje teškim vremenima.\n“Ali, ovo što smo naumili da uradimo sigurno će biti jedno od osnovnih obilježja Banjaluke. Hram se gradi u stilu Ruske pravoslavne crkve, a biće vlasništvo Srpske pravoslavne crkve”, rekao je Dodik.\nPrema njegovim riječima, da su Srbi istinski imali državu na ovim prostorima, vjerovatno bi ovaj hram bio puno prije započet i završen.\n“Sad su dobili svoju državu, Republiku Srpsku, i ona može da uradi ono što smo danas učinili, kao što je osveštanje temelja hrama i kulturnog centra, a i ovu izložbu. To je samo početak, mi ćemo dalje tragati i tražiti nove izazove i nove interpretacije odnosa i ilustracije svega onoga što se dešavalo u prošlosti”, rekao je Dodik.\nDirektor Arhiva Republike Srpske Bojan Stojnić rekao je da je izložba dvojezična, na ruskom i srpskom jeziku, da je urađena na 22 panoa, te da sadrži oko 200 eksponata.\nStojnić je istakao da je izložba priređena povodom osveštanja temelja za izgradnju srpskog-ruskog hrama, u čast ruskog cara Nikolaja Drugog Romanova, koji je za srpski narod sve dao, uključujući državu, porodicu, narod, a na kraju i svoj život.\n“Mi mu se skromno odužujemo danas kada smo osveštali temelje za srpski-ruski hram, a ova izložba je kamičak u toj zahvalnosti”, rekao je Stojnić.\nIzložbu, čiji je autor direktor Arhiva Srpske pravoslavne crkve Radovan Pilipović, organizovali su Arhiv Republike Srpske i Arhiv Srpske pravoslavne crkve u saradnji sa Udruženjem arhivskih radnika Srpske, pod pokroviteljskom predsjenika Srpske.\nOtvaranju izložbe prisustovali su ministar nauke i tehnologije Republike Srpske Alen Šeranić, pomoćnik ministra za kulturu Republike Srpske Tanja Đaković, prvi direktor Arhiva Srpske Nebojša Radmanović, te generalni konzul Srbije u Banjaluci Vladimir Nikolić, kao i drugi zvaničnici. (Srna)\nNeobičan spoj: Poslušajte duet Indire Levak i Alena Islamovića


Balkanske Aktuelnosti 42/2017 | TRT Srpski\nBalkanske Aktuelnosti 42/2017\nIako ove dve zemlje ne poseduju zajedničku granicu, turski zvaničnici svakom prilikom ponavljaju da Srbiju smatraju susedom. Ankara, kojoj je put preko Srbije najkraća ruta do Evrope, ovu zemlju smatra ključnom za očuvanje mira i stabilnosti na Balkanu.\n19.10.2017 ~ 07.09.2018\nErdogan u zvaničnoj poseti Srbiji\nU Beogradu s predsednikom Erdoganom boravi njegova supruga Emine Erdogan, kao i načelnik Generalštaba oružanih snaga, general Hulusi Akar, zamenik premijera Fikri Isik, ministar vanjskih poslova Mevlut Cavusoglu, ministar energetike i prirodnih resursa Berat Albayrak, ministar za Evropsku uniju i glavni pregovarač Omer Celik, ministar okoline i urbanizma Mehmet Ozhaseki, ministar ekonomije Nihat Zeybekci, ministar prehrane, poljoprivrede i stočarstva Turske Ahmet Esref Fakibaba, ministar šumarstva i vodoprivrede Veysel Eroglu i ministar prometa, pomorstva i komunikacija Ahmet Arslan.\nBalkanske Aktuelnosti 42\nPredsednik Recep Tayyip Erdogan je na poziv srbijanskog kolege Aleksandra Vučića u periodu od 9-11. oktobra obavio zvaničnu posetu Srbiji. Potpisani sporazumi i izjave koje su date prilikom susreta pokazuju da su odnosi Turske i Srbije ušle u novi period i da su počeli da se transformišu u strateško partnerstvo. Tokom susreta je izneto da prijateljske veze između Turske i Srbije pružaju veliki doprinos očuvanju stabilnosti na Balkanu, a istaknuta je i velika bitnost razvoja odnosa u pogledu ekonomskog razvoja regije. Tursko-srpski poslovni forum i 16 sporazuma koji su potpisani u raznim oblastima pokazali su da se radi na tome da se ekonomske veze dveju zemalja povećaju na puno veći nivo.\nSvi oni koji se bave istraživanjem istorije Balkana dobro znaju da su jugoslovenski kralj Aleksandar Karađorđević i Ataturk posedovali jako dobre prijateljske veze. Veruje se da je kralj Aleksandar pridobio simpatije Ataturka kada je odbio učešće u okupatroskom planu protivničkih država Osmanske imperije koja je doživela poraz u Prvom svetskom ratu. Kada je Aleksandar 1934. godine ubijen u Marseju, Ataturk je u telegrafu kojeg je uputio Beogradu kazao da je izgubio ¨dragog mu brata¨. Poseta lidera komunističke Jugoslavije Josipa Broza Tita Ankari 1954. godine je bila jako ekskluzivna u to vreme. No, usled uticaja ideološke podele koja je vladala za vreme Hladnog rata, nakon 1955. godine odnosi Ankare i Beograda su počeli da gube stari entuzijazam. Odnosi Ankare i Beograda nakon 1990-tih godina su stali pod uticaj zbivanja koja su se u to vreme događala na prostorima bivše Jugoslavije. Zbivanja u BiH u periodu od 1992-1995. godine, potom rat na Kosovu su uslovili nagle padove i uspone u odnosima Turske i Srbije.\nNakon što su demokrate preuzele vlast u Srbiji, oktobra 2000., bilateralni odnosi Turske sa Srbijom su počeli da se popravljaju. Nakon proglašenja nezavisnosti Kosova u februaru 2008. godine, odnosi Turske i Srbije su opet zahladneli. Turska je bila jedna od prvih zemalja koje su priznale nezavisnost Kosova. No, i pored toga, Ankara i Beograd su u poslednjih 8 godina učinili odlučne korake kojima su uspeli da poprave i razviju bilateralne odnose. Veličanstven doček predsednika Erdogana od strane srbijanskog kolege Vučiča podsetila je na period prijateljstva između kralja Aleksandra i Ataturka.\nIako ove dve zemlje ne poseduju zajedničku granicu, turski zvaničnici svakom prilikom ponavljaju da Srbiju smatraju susedom. Ankara, kojoj je put preko Srbije najkraća ruta do Evrope, ovu zemlju smatra ključnom za očuvanje mira i stabilnosti na Balkanu. Kada se pogleda sa aspekta Srbije, Beograd je u poslednje vreme pokazao veliko interesovanje za turskim kapitalom kada su u pitanju razvoj projekata infrastrukture i povećanje zapošljavanja.\nUdeo Srbije u ukupnoj vanjskoj trgovini koju je Turska 2016. godine realizovala sa 10 balkanskih zemalja iznosi 6,7% u izvozu i 4,5% u uvozu. Kumulativna vrednost turskih investicija u Srbiji je do kraja 2016. godine iznosila oko 113 miliona dolara. Prilikom posete predsednika Erdogana Srbiji, rečeno je da će turska tekstilna kompanija u Kraljevu uložiti investiciju vrednu 35 miliona eura. Osim toga, Turska je pružila podršku izgradnji autoputa Sarajevo-Beograd čija se vrednost procenjuje na 800 miliona eura. 16 sporazuma koji su potpisani prilikom posete predsednika Erdogana, i to na raznim poljima, od trgovine, saobraćaja, energetike pa sve do obrazovanja, pokazuju da se infrastruktura ekonomske saradnje dveju zemlja u velikoj meri razvila. Veruje se da će turski biznismeni od sada biti mnogo zainteresovaniji za poslovanje u Srbiji.\nPredsednik Erdogan podržava i ideju da se Srbija uključi u projekat izgradnje plinovoda Turski tok, kojim će se prirodni plin preko Turske transportovati u Evropu. Postoji velika verovatnoća da i Moskva podržava istu ideju. No, Beograd bi povodom ove teme morao uzeti dopust EU, sa kojom vodi pregovore za punopravno članstvo.\nSandžak, regija u kojoj uglavnom žive Bošnjaci, sa velikim zadovoljstvom pozdravlja novi period koji je počeo između Turske i Srbije. Prilikom posete Srbiji, predsednik Erdogan je zajedno sa kolegom Vučićem posetio srce Sandžaka, Novi Pazar, i još jednom ponovio da Ankara ovu regiju smatra mostom prijateljstva između Turske i Srbije. Na žalost, Sandžak je i dalje na listi najslabije razvijenih regija u Evropi. Zbog svega toga sandžački Bošnjaci sa velikom nadom priželjkuju realizaciju turskih projekata kako bi se ova regija počela razvijati.\nBez obzira na razlog, bliskost između Turske i Srbije poslednjih godina, pokazuje da su se ove dve zemlje u prošlosti suočavale sa nedostatkom dijaloga. Nedostatak dijaloga bi se povremeno pretvarao i u ¨medijski rat¨. Bliskost koje su Ankara i Beograd pokazali poslednih godina pozitivno se odrazila i na medije dveju zemalja. No, dobra saradnja Ankare i Beograda ponekad bi izazvala nepotrebne reakcije BiH i Albanaca u regiji. Činjenica je da će se zbližavanje Ankare i Beograda pozitivno odraziti i na ostali deo Balkana. I EU, koja na tursko postojanje na Balkanu gleda sa dozom konkurentnosti, treba shvatiti ovu realnost. Čak šta više, zajedničko delovanje na Balkanu može stvoriti novu konotaciju u odnosima Turske i EU.\nTagovi: Turska , Aleksandar Vučić , poseta , Srbija , Sandžak , Recep Tayyip Erdogan


Zahvaljujući specifičnoj viziji dizajnerke Patricie Bustos, nastala je Minimalistička Fantazija u samom srcu Madrida.\nPotpuno ružičasto prostranstvno koje uvodi sve one koji uđu u ovaj stan u nadrealni i zasićen prostor nijansama samo jedne boje. Renoviranje ovog smeštaja za odmor predstavlja estetsko "ludilo" i manifest je efekta iznenađenja, posebnosti i osećaja. Satenske zavese, reciklirani detalji i ekološki nameštaj čine suštinu ovog vrlo neobičnog stana.\nŽivopisan i vrlo živahan stan predstavlja savršeno mesto za boravak pri poseti španske prestonice, pri čemu čudan izbor boja navodi pojedinca da preispita svoj pojam dopadljivosti. Pri dizajniranju stana Patricia je bila inspirisana radom Ricarda Bofilija koje nosi naziv "La Muralla Roja" gde naizgled beskonačan prostor stvara iluziju u dve i tri dimenzije.\nMinimal Fantasy se poigrava unutrašnjim prostorom kako bi dislocirao onog ko je u njemu i naveo ga da uđe u neku vrstu zemlje čuda, gde može korak po korak istraživati šta se krije iza jednih po jednih vrata. Zahvaljujući podovima koji se protežu u nedogled iz prostorije u prostoriju, nameštaju i strateški postavljenim stepenicama, prostor deluje kao da se umnožava.\nŽeleći da unese osećaj fantazije i estetskog minimalizma u prostor dizajnerka je pojedine komade nameštaja poručila da se posebno izrade, a kroz sam prostor se proteže neverovatnih 12 nijansi ružičaste boje. Okruženi ovom bojom u stanu se osećate kao u balonu koji odbija da eksplodira uprkos njihovom intenzitetu.\nMali stan nadahnut Egejskim morem\nModeran stan u prigušenoj paleti boja\nSavremeni dom sa unutrašnjim bazenom i crnom estetikom


Kina gradi impozantne stadione, želi domaćinstvo Svetskog prvenstva u fudbalu - SPORTSKI ŽURNAL\nKina gradi impozantne stadione, želi domaćinstvo Svetskog prvenstva u fudbalu\n25 april, 2020 2\nGradnju u Kini nije mnogo pogodila pandemija korona virusa, koja je paralizovala veći deo sveta i uništila delove ekonomija, takođe i suspendovala većinu sportskih takmičenja\nFOTO: EPA/Evergrande Group\nKina ulaže milijarde evra u izgradnju fudbalskih stadiona, sa ambicijom da organizuje Svetsko prvenstvo, najranije 2030. godine, preneo je danas AFP.\nGradnju u Kini nije mnogo pogodila pandemija korona virusa, koja je paralizovala veći deo sveta i uništila delove ekonomija, takođe i suspendovala većinu sportskih takmičenja.\nFudbalski klub Guangdžou Evergrande počeo je prošle nedelje izgradnju stadiona vrednog 1,6 milijarde evra.\nStadion u Guangdžouu imaće kapacitet 100 hiljada mesta, izgled je inspirisan cvetom lotusa, a završetak radova planiran je za kraj 2022. godine.\nTrebalo bi da bude najveći stadion na svetu, ispred Kamp noua u Barseloni.\nKompanija Evergrande, čiji je osnivač jedan od najbogatijih Kineza, planira izgradnju još dva stadiona u toj zemlji kapaciteta oko 80 hiljada mesta.\nKina bi u naredne dve godine trebalo da dobije najmanje 12 novih velikih fudbalskih arena, preneli su lokalni mediji, uz dobrodošlicu "novoj eri" fudbala u toj državi.\nVećina tih stadiona koristiće se za Svetsko prvenstvo za klubovi 2021. i Kupa azijskih nacija 2023. godine.\n- Mislim da je želja Kine da organizuje Svetsko prvenstvo u fudbalu očigledna - rekao je novinar lista "Orijental Sports Dejli" Đi Jujang.\nPitanje, po njegovim rečima, nije da li će se država kandidovati za organizaciju, već kada.\nPredsednik Svetske fudblaske federacije (FIFA) Đani Infantino izjavio je u junu da bi bio oduševljen da Kina podnese kandidaturu za domaćinstvo takmičenja koje bi trebalo da se održi 2030. godine.\nBudući stadion u Guangdžouu je privukao pažnju svetskih medija zbog ogromnog kapaciteta, ali i atipičnog izgleda.\nGradnja je počela u toku pandemije korona virusa, kada je sport u svetu skoro kompletno stao, pa se postavlja pitanje, prenosi AFP, šta će takav stadion klubu čije utakmice prosečno gleda oko 50.000 ljudi.\nEvergrande, po rečima novinara Đija Jujanga, ima cilj da se na stadionu održi svečana ceremonija otvaranja svetskog šampionata ili njegovo finale.\nOni će biti zamenjeni novim arenama koje će služiti isključivo za fudbal, što je prioritetni sport.\nU Šangaju, koji ima ambiciju da bude domaćin Olimpijskih igara, 2021. godine će biti završen stadion kapaciteta 33.000 mesta koji će koristiti klub SIPG, za koji nastupaju Brazilci Oskar i Hulk.\nKompanija Evergrande tri stadiona, kako je naveo Đi Jujang, verovatno plaća sama, ali ostali projekti se sufinansiraju iz privatno-javnog partnerstva.\nŽeljko Pavlović · 25 april, 2020 18:52\nRealista · 25 april, 2020 22:53


Zvezda izgubila u Kaunasu od Žalgirisa - mediji.net\nKošarkaši Crvene zvezde izgubili su u Kaunasu od ekipe Želgirisa sa 62:75 (26:22, 18:18, 14:20, 4:15), u odloženom meču 24. kola Evrolige.\nZvezda je upisala 18. poraz u Evroligi, uz sedam pobede, dok Žalgiris sada ima 14 pobeda i 11 poraza.\nŽalgiras je do pobede vodio Marijus Grigonis sa 17 poena, Najdžel Hejs je ubacio poen manje, dok je Ogistin Rubi utakmicu završio sa...\nzvezda kkAktuelna tema\nKošarkaši Crvene zvezde izgubili su u Atini od Olimpijakosa sa 79:94 (19:30, 29:23, 19:22, 12:19), u utakmici 28. kola Evrolige i pretrpeli osmi uzastopni poraz. Marko Simonović bio je najefikasniji u ekipi Zvezde sa 19 poena, Ognjen Dobrić postigao je 11 poena, a Džordan Lojd 10. Branko Lazić dodao...\nKošarkaši Zvezde izgubili od Zenita u Beogradu\nKošarkaši Crvene zvezde izgubili su od Zenita u Beogradu sa 76:75, u 25. kolu Evrolige. Zvezda je vezala četiri poraza i na pretposlednjem je, 17. mestu sa skorom 7/17. Zenit je pobedio posle tri utakmice i osmi je na tabeli. Najefikasniji u Zvezdi bio je Džordan Lojd sa 21 poenom, dok je 13...\nKošarkaši Crvene zvezde pobedili su Borac 83:63 u Beogradu u zaostalom meču 15. kola ABA lige. Izabranici Dejana Radonjića došli su do 13. trijumfa u regionalnoj ligi, dok čačanski tim trenutno ima skor od 4-12. Najefikasniji u pobedničkom timu bio je Džordan Lojd sa 17 poena, Marko Simonović je...\nNOVI SAD – Košarkaši Crvene zvezde osvojili su večeras Kup Radivoja Koraća. Zvezda je u finalu u Novom Sadu pobedila Megu rezultatom 73:60. Predvodili su je Dejan Davidovac i Džoni O'Brajant sa po 14 poena. Zvezda je osvojila 10. trofej pobednika nacionalnog kupa, prenosi Beta.\nKošarkaši Crvene zvezde pobedili su večeras na svom terenu u Beogradu ekipu Mega Sokerbet sa 92:85 (28:24, 21:22, 25:20, 18:19), u utakmici 17. kola ABA lige. Zvezdu je predvodio Džordan Lojd sa 29 poena i četiri skoka. Lengston Hol u pobedi je učestvovao sa 14 poena i sedam asistencija, a Branko...


Saudijski princ poziva na ukidanje zabrane ženama da voze – NovostiDana.rs\nSaudijski princ poziva na ukidanje zabrane ženama da voze\nRIJAD – Član saudijske kraljevske porodice odlučio je da raskine sa tradicijom i pozvao na ukidanje zabrane ženama da voze automobile.\nPrinc Alvalid Bin Talal izjavio je putem društvenih mreža da je došlo krajnje vreme da zvaničnici njegove zemlje dozvole ženama da voze automobile.\nSaudijska Arabija jedina je zemlja na svetu gde je ženama zabranjeno da upravljaju vozilima, napominje Sputnjik.\n„Sprečavati žene da voze automobile danas je pitanje prava slično onima koja ženama zabranjuju da se obrazuju“, napisao je Alvalid na svom nalogu na Tviteru.\nNakon toga, prešao je na nabrajanje finansijskih, ekonomskih, socijalnih, verskih i političkih faktora zbog kojih bi ženama trebalo dozvoliti da voze.\nDozvola ženama da voze automobile dovešće do porasta broja radnih mesta, piše Bin Talal i napominje da je u pitanju nužnost, a ne „društveni luksuz“, kao što je bilo u prošlosti — „hitna društvena potreba zasnovana na stanju ekonomskih okolnosti“.\nBin Talalova viđenja, medutim, ne deli zamenik saudijskog prestolonaslednika princ Muhamed Bin Salman el Saud, koji je prošlog aprila izjavio da nije ubeđen da bi ženama trebalo dozvoliti da voze automobile, navodeći zato društvene, a ne verske razloge.


Izvor: B92, 02.Jul.2020, 18:13\nKoronavirus pretvara ljudske ćelije u zombije tako što ih podstiče da puštaju izdanke, filopodije, zahvaljujući kojima se virus lakše širi u telu zaraženog, tvrde autori nedavno objavljene studije Univerziteta Kalifornija, prenosi Univerzitetski veb forum.\nNa fotografijama pod mikroskopom se vidi kako zaražene ćelije razvijaju filopodije, ćelijske izdanke koji su ispunjeni virusnom tečnošću.\nNaučnici tvrde da se virus preko filopodija kreće kroz telo do zdravih ćelija i od njih stvara nove "zombi ćelije", nosioce zaraze.\nSve do sada naučnici su verovali da se virus kovida-19 prenosi kao i drugi virusi, tj. da napada zdravu ćeliju i pretvara je u mašinu za kopiranje.


Svrhа obeležavanja Svetskog dаnа pozorištа zа decu i mlаde je dа privuče pаžnju kulturne i šire jаvnosti kа pozorišnoj umetnosti zа decu i mlаde i da ukaže na njen značaj; na uticaj u odrastanju, obrazovanju i vaspitanju novih generacija.\nASSITEJ obeležava 20. mart od 2001. godine, a od 2011. asocijacija je pokrenula kampanju pod sloganom Povedite dete u pozorište danas. Kampanja je privukla veliku pažnju svugde u svetu i kod nas, i prihvaćena je kako kod članova tako i svih angažovanih u polju poozorišne i performativne umetnosti i stvaralaštva za decu i mlade.\nDešаvаnjа povodom Svetskog dаnа kreiraju sami centri a ona mogu dа budu posebno osmišljeni programi, specijаlne predstаve, jаvne probe, predаvаnjа, izložbe, člаnci i intervjui i slično. Mi smo u ASITEŽu Srbije odlučili da ove godine 20 mart. posvetimo predstavljanju mladih umetnika i stvaralaca programom Za mlade snage i one koji još rastu održanom 15. marta u Magacinu Kraljevića Marka u Beogradu i radionicom Izgovori svoj projekat 20. marta u UK Vuk Karadžić\nO ovim događajima više:


Vesti > Novosadska škola za decu sa posebnim potrebama dobila kompjutere\nŠkoli je uručeno deset refabrikovanih računara sa legalnim softverom koji će poslužiti za rad u nastavi dece srednjoškolskog uzrasta sa telesnim invaliditetom i omogućiti im kvalitetnije obrazovanje u budućnosti.\nDonaciji su prisustvovali (sa leva na desno; Nikola Egić, direktor Bozic i sinovi, Aleksandar Vesić, pomoćnik ministra za zaštitu životne sredine, Slavica Marković, direktorica škole i prof. dr Slavko Gordić, pomoćnik ministra prosvete).\n"Većini dece sa telesnim invaliditetom ovo je jedini način komunikacije sa spoljašnjim svetom. Zato će im donacija pomoći u daljem školovanju u potpuno novom kabinetu", rekla je direktorka škole Slavica Marković i dodala da je ovo prvi kabinet te vrste u Srbiji.\nPomoćnik ministra za zaštitu životne sredine Srbije Aleksandar Vesić rekao je da se nada da je ovo samo početak jedne šire akcije, jer ima dovoljno prostora da se deci u Srbiji olakša dalje obrazovanje.\n"Ova akcija je pozitivna i budi nadu da ćemo kao društvo više pažnje posvetiti obrazovanju, posebno onima kojima je pomoć najpotrebnija", rekao je Vesić.\nReciklažni centar kompanije "Božić i sinovi" počeo je da radi 2006. godine i primenjuje iskustvo i praksu u skladu sa reciklažom IT opreme u Evropskoj uniji, kroz saradnju sa oko 200 kompanija, institucija i nevladinih organizacija, izjavio je direktor kompanije Nikola Egić.\nU naporu da promoviše održivi razvoj kao i društveno odgovorno poslovanje i unapređenje obrazovanja mladih sa posebnim potrebama, u septembru 2008. godine, BIS IT reciklžni centar je i u Srbiju uveo globalni projekat Community MAR (Microsoft Authorized Refurbisher) postavši tako jedini reciklažni centar IT opreme sa statusom Microsoft Authorised Refurbisher u Jugoistočnoj Evropi. Microsoft Authorized Refurbisher je status koji omogućava BIS IT reiklažnom centru da instaliraj legalan Microsoft Windows na refabrikovane računare namenjene akademskim ustanovama i nevladinim i neprofitnim organizacijama.\nEgić je najavio da će naredna donacija refabrikovanih računara biti u januaru sledeće godine novoizgradjenoj osnovnoj školi u Brzom Brodu pored Niša.


TotalCar.rs » VW otkazuje više od 40 modela?\nVolkswagen grupa navodno planira da obustavi proizvodnju više od 40 modela iz svog širokog portfolia. Portparol ove kompanije rekao je da broj vozila koja će biti otkazana još uvek nije poznat, ali je rekao i to da će do otkazivanja definitivno doći.\nJoš uvek je rano pretpostaviti koji modeli nemačkog proizvođača odlaze u istoriju, a smatra se da je jedan od njih i Beetle. O kraju proizvodnje čuvene “Bube” koji bi trebalo da se desi do kraja 2018. godine priča se još od aprila, ali o tome za sada nema nikakvih zvaničnih informacija. Modeli od kojih ćemo se najverovatnije oprostiti sasvim sigurno će biti ujedno oni koji se najslabnije prodaju, a sve to vodi ka cilju optimizacije linije proizvoda Volkswagena, odnosno fokusu na automobile koji su isplativi.\nKrajem novembra se poslednji put povela priča o tom da će VAG smanjiti broj vozila i mogućnosti opremljivanja kako bi se uštedelo oko 1.9 milijardi evra. Plan obuhvata i smanjenje bonusa višim direktorima, istovremeno se boreći sa još uvek prisutnim štetnim efektima Dizelgejta.\nI dok će neki modeli definitivno otići u penziju, na pomolu su i neki sasvim novi, poput Tiguana sa dužim međuosovinskim rastojanjem i proizvodnom verzijom CrossBlue koncepta. Osim toga, Volkswagen priprema mnoštvo elektrifikovanih vozila, sa ciljem postizanja brojke od milion prodatih hibrida i čistih električnih automobila do 2025.


Nira - O nama\nNaslovna / O nama / O nama...\nKompanija NIRA F. T. C je jedna od vodećih distributera vrhunskih serija, filmova i TV programa na teritoriji bivših jugoslovenskih republika (Srbija, Makedonija, Crna Gora, Hrvatska, Slovenija, Bosna i Hercegovina). Od osnivanja 1995. godine, poslovna filozofija kompanije NIRA F. T. C se oslanja na pažljivo odabranom i kvalitetnom televizijskom programu. Dosadašnji uspeh kompanije se može pripisati upravo ovoj filozofiji, jer je uspela da uz poslovne aktivnosti omogući najznačajnije priznanje – veliko interesovanje i zadovoljstvo gledalaca uz pozitivne ocene televizijskih kritičara.\nZahvaljujući izuzetno visokom kvalitetu kupljenog programa kao što su C.S.I. - sezone 1-12 , C.S.I. Miami - sezone 1-10 i C.S.I. New York - sezone 1-8 (Istražitelji iz Njujorka, Las Vegasa i Majamija) i domaće produkcije, naši programi se emitiju na kanalima nacionalnih frekvencija: RTS, RTCG, RTV BiH, RTMK, RTV Pink i RTV B92. Dugogodišnji poslovni partneri NIRE F. T.C su Paramount, CBS (sada CBS Paramount), NBC Universal, RAI Trade, Mediaset, Bavaria Media, World Wide Entertainment i mnogi drugi.\nOd 2005. godine, NIRA F.T.C. počinje da se fokusira na produkciju filmskog, serijskog i televizijskog programa. Prvi produkcijski projekat bio je „Tito: crveno i crno“, koja je rađena u saradnji sa Radio-televizijom Srbije. Čitav serijal zabeležio je veliku gledanost, uzbrukao je javno mnjenje kako u zemlji tako i u regionu.\nNakon toga usledila je, glavna atrakcija naše kompanije, dokumentarna serija „Vreme je za bebe“, koja se još uvek snima i emituje na prvom programu RTS-a, kao jedini medijski sadržaj u našoj zemlji koji se, problemom bele kuge, bavi više od četiri godine u kontinuitetu. U prve četiri sezone prikazivanja, emitovane su 164 epizode a do kraja tekuće, pete sezone prikazivanja, biće emitovano 206 epizoda.\nNa listi kvalitetnih i uspešnih televizijskih projekata iza kojih stoji NIRA PRO je i, sada već kultna humoristička serija „Lud, zbunjen, normalan“. Ova komedija začinjena specifičnim bosanskim humorom snimljena je u produkciji kompanije Fist iz Sarajeva, a u koprodukciji Federalne TV iz Bosne, Nove TV iz Hrvatske i NIRE PRO. Televizijski život serije „Lud, zbunjen, normalan“, startovao je 2. septembra 2007. godine na bosanskom kanalu Federalna TV, a iste godine je i Nova TV počela sa emitovanjem na teritoriji Hrvatske. Gledaoci u Srbiji su prvu epizodu mogli da pogledaju 27. septembra 2008. godine na RTS-u, a serija se još uvek snima i emituje na prvom programu RTS-a. Od početka emitovanja, serija je beležila rekordnu gledanost u sve tri države. Po scenariju italijanske serije „Casa vianello“, snimili smo domaću verziju serije pod nazivom „Zauvek mlad“ u 28 epizoda, 2009. godine. Serija je emitovana u regionu, a svoju premijeru pred domaćom publikom imala je na prvom programu RTV Vojvodine. Sa potpunim ubeđenjem da postoji potreba za televizijskom serijom koja govori o životu i školovanju na Vojnoj akademiji u Beogradu, producent Nebojša Nele Garić, obratio se Ministarstvu odbrane Republike Srbije i Vojnoj akademiji u Beogradu, sa predlogom da se u Srbiji, slično projektima koji su uspešno realizovani u svetu, snimi serija posvećena srpskoj Vojnoj akademiji i njenim kadetima. Ideja je prerasla u projekat i ubrzo zatim, tokom leta 2010. godine, usledilo je formiranje produkcionog tima na čelu sa scenaristom Gordanom Mihićem i rediteljem Dejanom Zečevićem. Ukupno 16 jednočasovnih epizoda, biće emitovano na prvom programu RTS-a početkom 2012. godine.\nOsnovni zadatak kompanije NIRA u budućnosti, ostaje proizvodnja i distribucija kvalitetnog dokumentarnog, filmskog i serijskog TV programa.


U prvom dijelu svečanosti, dodijeljeno je dvanaest ravnopravnih nagrada menadžerkama - uspješnim poslovnim ženama za rezultate ostvarene u 2017. godini, i to u okviru četiri kategorije: (1) Privreda, (2) Javni sektor, (3) Civilni sektor, (4) Mediji.\nPLAKETE UPCG uručene su: Milosavi Mili Žugić, članici UO UPCG i prva predsjednica Asocijacije poslovnih žena CG – za doprinos procesima ekonomskog osnaživanja žena u biznisu i menadžmentu u Crnoj Gori, Nadi Drobnjak, predsjednici Odbora za rodnu ravnopravnost Skupštine Crne Gore – za ukupan doprinos procesima ekonomskog osnaživanja žena u Crnoj Gori. Plakete su uručile Svetlana Vuksanović, predsjednica i Suzana Radulović, generalna sekretarka UPCG.\nJavni konkurs UPCG za izbor „NAJ MENADŽERKI u Crnoj Gori“ za 2017. godinu bio je otvoren od 15. januara do 2. februara 2018. godine. Članovi Komisije za dodjelu nagrada „NAJ MENADŽERKI u Crnoj Gori“ bili su: Srđa Keković, generalni sekretar Unije slobodnih sindikata CG, Vuk Vujnović, savjetnik potpredsjednika Vlade za politički sistem i unutrašnju politiku i generalni sekretar SEECOM, Ljubica Kostić Bukarica, predsjednica Asocijacije poslovnih žena CG, Edin Koljenović, šef lokalne kancelarije RYCO u Crnoj Gori, Ana Šebek, savjetnica u Direktoratu za investicije, razvoj MSP i upravljanje EU projektima – Ministarstvo ekonomije, Dragoljub Duško Vuković, medijski analitičar i slobodni novinar, Svetlana Vuksanović, predsjednica UPCG, Suzana Radulović, generalna sekretarka UPCG, Mirza Mulešković, šef Sektora za mešunarodnu saradnju i ekonomiju, Tanja Ražnatović, sekretarka projekta i savjetnica za rad sa članstvom UPCG, Zvezdana Oluić, šefica Sektora za PR i marketing UPCG.\nTreća godina Poreskog karavana: Održane tribine u Beranama i Bijelom Polju\nOdržana završna konferencija projekta UPCG o ženskom liderstvu i menadžmentu u Crnoj Gori\nNajave događaja 20/06/2019\n21. Međunarodni sajam građevinarstva “iCBuild”\nSaradnja sa Asocijacijom biznismena i investitora Turske\nUčešće na 108. Konferenciji Međunarodne organizacije rada u Ženevi\nUPCG na međunarodnoj konferenciji preduzetnica u Novom Sadu


Naslovna/Banjaluka/Na pomolu rješenje problema sa plavljenjem u Kuljanima\nUz saglasnost MUP-a, gradske službe uklonile su juče najveći dio mehaničke prepreke koja je priie nekoliko dana postavljena unutar Centra za obuku pripadnika MUP-a u Zalužanima, u nastojanju da se, poslije više dana neizvjesnosti, spriječi opasnost da se dio Kuljana, u slučaju obilnijih padavina, nađe pod vodom, izjavio je Petar Bilčar, načelnik Odjeljenja za komunalne poslove grada Banje Luke.\nOn je naglasio da je MUP dao saglasnost da se omogući slobodan protok oborinskih voda u krug bivše kasarne “Zalužani” iz okolnog, gusto naseljenog dijela Kuljana, ali pod uslovom da svi mještani u međuvremenu sagrade septičke jame, što su i dužni po zakonu, i da fekalne vode ne ispušaju u taj kanal.\n“U međuvremenu, inspekcija i Komunalna policije kontrolisaće stanje na terenu i identifikovati sve one koje nemaju septičke jame, te im naložiti da ih izgrade, jer bez toga neće biti trajno riješen ovaj problem, zbog kojeg je dio njihovih komšija mogao biti poplavljen”, rekao je Blčar.\nJanko Kecman, načelnik Odjeljenja za insekcijske poslove, kaže da se se vrši stalni nadzor ovog terena, nakon, te napominje da se procjenjuje da oko 30 odsto domaćinstava u ovom dijelu Kuljana nema izgrađene septičke jame.\n“U narednim danima, odnosno odmah poslije vaskršnjih i prvomjaskih praznika, gradske službe će identifikovati sve one koje nemaju septičke jame, kao i one koji ih nisu čistili, nego ih provodili u taj kanal koji se izliva u kasarnu. Grad će imati razumjevanja za mještane i pomoći im da očiste jame, ali svi moraju biti svjesni da ovaj problem može biti riješen samo kad svi budu izgradili septičke jame”, rekao je Kecman.\nbanje inspekcija Janko Kecman MUP Petar Bilčar pomoć voda Zalužani\nDonatorsko veče 22. decembra: Dnevni centri značiće i djeci i roditeljima


Posredovanje usluga iz oblasti zdravstva – Vienna Solutions\nAustrijski zdravstveni sistem i vrhunski lekari vrlo su cenjeni u svetu. Beč je već godinama idealna destinacija mnogih pacijenata koji žele medicinski tretman na najvišem nivou i prijatan turistički boravak, kako za sebe tako i za svoje najdraže.\nSarađujemo s razgranatom mrežom ordinacija i brojnim specijalistima iz različitih oblasti medicine, tako da smo uvek u mogućnosti da vam preporučimo pravog lekara i odgovarajuću kliniku. Tokom boravka, ne samo vama već i vašem pratiocu nudimo i propratni turistički program u Beču, u skladu sa vašim željama.\nVienna Easy Solutions i njeni saradnici omogućavaju najkvalitetnije medicinske usluge u svim oblastima:\nginekološki pregledi, porođaji\npreventivni pregledi (osnovni pregledi i individualni programi prevencije)\nhirurški posttraumatski zahvati\ninvazivna kardiologija itd.\nNaš servis obuhvata:\nprikupljanje, ponudu i obavljanje administrativnih formalnosti\nzakazivanje termina sa specijalistima i odlazak sa vama na preglede\nkonsultacije po potrebi, ili drugo stručno mišljenje\npodršku prilikom dobijanja dozvole za boravak ili vize (opciono)\norganizaciju, pratnju i prevodilačke usluge za vreme vašeg turističkog ili kliničkog boravka


On je uhapšen na osnovu međunarodne poternice zbog izdržavanje dve kazne zatvora u trajanju od četiri godine\nPolicija je, kako se saznaje, danas u Beogradu uhapsila Vladu Japanca!\nKako se saznaje, Japanac je prilikom hapšenja pokušao da pobegne, ali je brzo savladan i priveden.\nVlada Japanac, nekadašnji pripadnik "zemunskog klana", policiji je dobro poznat od ranije. U prošlosti je hapšen zbog više krivičnih dela, među kojima su iznuda, >> Pročitaj celu vest na sajtu SrbijaDanas.com << pretnja, otmica i izazivanje opšte opasnosti.\nHapšenjem Japanca policija je nastavila niz uspešnih akcija. Podsetimo, samo nekoliko dana nakon mafijaškog ubistva u Belvilu, uhapšeno je čak pet osoba koje su učestvovale u izvršenju ovog zločina. Takođe,danas su uhapšena i dvojica narko dilera sa 65 kilograma droge, a kod njih su pronađene silikonske maske, te se sumnja da su pripremali neko teže krivično delo.


SVI ZNATE KRALJICU SILIKONA, ALI SORAJA PREUZIMA ŠTAFETU - Starleta uradila još jednu estetsku operaciju, a pogledajte koji deo tela je sredila! /FOTO/ - Informer\nStarleta Soraja Vučelić je otputovala u Tursku gde je "u rukama najboljeg plastičnog hirurga", izvršila još jednu transformaciju na svom telu.\n"Kraljica silikona" nije otkrila pratiocima koju je intervenciju imala, pa je svoje pratioce bacila u rebus šta je sada odradila na svom telu.\nSoraja je na Instagramu objavila fotografiju na kojima je u prvom planu njena poozadina, a mnogi su se zapitali da li je Soraja ovog puta odradila nešto na svom licu.\n"Moj doktor je najbolji", napisala je ona na poslednjoj fotografiji i pokrenula lavinu komentara.\nStarleta Soraja Vučelić džet set sara soraja vučelić\nBAHATO! Soraja samo na JEDNOM DELU TELA nosi 320.000 EVRA - starleta uživa u LUKSUZU, pogledajte u šta je sada ULOŽILA NOVAC!


Apartman Canić u Sokobanji\nApartmani Canić se nalaze na dve lokacije. Apartman canić se nalazi u novoj zgradi u centru Sokobanje blizu pošte i veličine je oko 55m2. Apartman Canić 2 se nalazi na prvom spratu porodične kuće u ulici Ive Andrića na 5 odmah iznad gimnazije i sportske hale.\nApartman Canić - Centar\nApartman "Canić" se nalazi na drugom spratu stambene zgrade u strogom centru Sokobanje.\nApartman Canić 2\nApartman Canić 2 se nalazi na prvom spratu porodične kuće, u ulici Ive Andrića. Pogodan je za boravak četiri osobe.


Veče studentskih filmova Akademije umetnosti u Beogradu - Akademija umetnosti\nAkademija umetnosti u Beogradu, zajedno sa Akademijom 28, organizuje besplatnu projekciju studentskih filmova u ponedeljak, 4. februara, od 20 časova u Velikoj sali Akademije 28 (Nemanjina 28).\nBiće prikazani kratki igrani filmovi različitih žanrova u trajanju od 75 minuta studenata/autora Dušana Peruničića, Stefana Petronijevića, Nikole Gačpara, Nine Jovanović i Sare Marković. Filmovi su ispitni filmovi treće godine, osim filma Sare Marković koja će se predstaviti svojim diplomskim filmom „Brazilka“, koji je pred kraj godine na svom premijernom prikazivanju doživeo ovacije pred prepunom salom Doma omladine.\nZa 75 minuta odabranih studentskih filmova imaćete priliku da vidite naučno-fantastičnu melodramu o profesoru koji zbog jedne studentkinje konačno otkriva slobodu, priču o dvojici dezertera iz rata, ali i realnosti, o tome šta se dešava kada pokušate da promenite partnera, a zapravo budete zamenjeni vi, i zašto mladoj glumici počinju da se dešavaju stvari kao i junakinji koju tumači.\nFilm „Brazilka“, koji je već stekao svoje obožavaoce, donosi urnebesnu priču – sa stola za depilaciju!\nVeče studenstkih filmova je i prilika za one koji razmišljaju da upišu režiju da dođu i vide kako izgledaju prvi rediteljski koraci, da se oslobode i uvere da Akademija umetnosti u Beogradu pruža apsolutnu podršku svim talentovanim mladim ljudima.\nOvo veče je uvod pred veliku noćnu reviju nagrađenih filmova profesora i studenata Akademije umetnosti u Beogradu u čast preminulog osnivača i direktora AU Dušana Đokovića.


Delegacija Albanije: Foto Dragan Štavljanin\nDrugog dana rasprava pred Međunarodnim sudom pravde o legalnosti jednostranog proglašenja nezavisnosti Kosova, argumente su prezentirali delegacije Albanije, Nemačke, Saudijske Arabije i Argentine.\nAmbasador Albanije Gazmend Barbuluši (Barbullushi) je istakao da je pravo naroda Kosova da se otcepi od Srbije proizišlo iz "decenije sistematskog kršenja ljudskih prava" kojem su ga od 1989. podvrgle vlasti u Beogradu.\nDanašnje Kosovo, albanski ambasador je nazvao "multietničkom, demokratskom državom koja je posvećena poštovanju ljudskih prava i zaštiti prava manjina".\nPravni zastupnik Albanije Johen Frovajn (Jochen Frowein) odbacio je tvrdnju Srbije da je deklaracija o nezavisnosti Kosova protivna međunarodnom pravu, tvrdeći da to pitanje "nije regulisano" međunarodnim propisima.\nJohen Frovajn. Foto: Dragan Štavljanin\nNe postoji međunarodni zakon koji zabranjuje secesiju kao takvu, nasuprot tvrdnjama Srbije", rekao je Frovajn, precizirajući da je otcepljenje zabranjeno samo kada je posledica intervencije druge države ili odluke rasističkih manjinskih režima.\nOn je istakao da je 63 zemlje do sada priznalo Kosovo i Generalna skupština UN to ne može da ospori. Stoga se postavlja pitanje kakva je svrha savetodavnog mišljenja Međunarodno suda pravde.\n“Ako bi se sud izjašnjavao o tom specifičnom pitanju, onda bi se sveo na opštinski sud, a međunarodno pravo na opštinski zakon”.\nSličan argument, Frovajn je upotrebio i tvrdeći da teritorijalni integritet Srbije nije bio narušen unutrašnjom secesijom Kosova.\nPo njegovim rečima, Srbija želi da međunarodno pravo vrati "200 godina unazad" u vreme kada je za proglašenje nezavisnosti nove države bilo potrebno "odobrenje dotadašnjeg suverena".\nFrovajn je odbacio i argument Srbije da je Rezolucija 1244 Saveta bezbednosti UN zabranjivala secesiju Kosova, navodeći da je ta rezolucija prestala da obezbeđuje privremeno rešenje za pokrajinu u trenutku kada pregovorima 2007. nije postignut sporzum.\nNEMAČKA: NIJE PREKRŠENO MEĐUNARODNO PRAVO\nDelegacija Nemačke tvrdi da deklaracijom o nezavisnosti nije prekršeno međunarodno pravo i da je to doprinelo stabilnosti u regionu, rekla je pravna zastupnica Suzane Vasum-Rajner (Sussane Wasum-Rainer).\nRAJNER: Država Kosovo sada je činjenica koja ne može biti ignorisana\nTa deklaracija po prirodi je bila jednostrana, ali je usledila posle procesa traženja mirnog ressenja pod okriljem Saveta bezbednosti i generalnog sekretara UN u kojem su iscrpljene sve druge mogućnosti, kazala je Rajnerova.\nPo njenim rečima, "premda deklaracija o nezavisnosti Kosova nije sporazumno rešenje, ona je zasnovana na procesu".\nNemačka je ocenila i da deklaracijom o nezavisnosti Kosova nije narušen princip teritorijalnog integriteta Srbije, budući da se on odnosi samo na odnose među državama, ali "ne i na narode koji imaju pravo na samoopredeljenje".\nOna je istakla da Rezolucija 1244 nije zabranjivala nezavisnost Kosova i nije predviđala konačni status pokrajine. Rajnerova je naznačila da je jednostrano proglašenje nezavisnosti Kosova "jedistven i poseban slučaj" i da, stoga, ne može biti presedan u medjunarodnim odnosima.\n"Država Kosovo sada je činjenica koja ne može biti ignorisana".\nU tom smislu ona je istakla da Kosov ispunjava sve tradicionalne kriterijume državnosti: teritorija, stanovništvo i vlast.\nOna je navela da Kosovo čine posebnim dugogodišnja represija kojoj je bila izložena albanska većina, a koja je kulminirala u "politici masakra i raseljavanja" 1999. godine, zatim dugo prisustvo međunarodnih organa u pokrajini i činjenicu da pregovori nisu doneli sporazumno rešenje.\nI predstavnici Saudijske Arabije su istakli da nezavisnost Kosova nije u suprotnosti sa međunarodnim pravom.\nARGENTINA: NARUŠEN TERITORIJALNI INTEGRITET SRBIJE\nZa razliku od prethodne tri delegacije, Argentina smatra da je Međunarodni sud nadležan da odlučuje o ovom pitanju.\nPravna zastupnica Suzana Rusiz Čeruti smatra da je Deklaracijom o nezavisnosti Kosova narušen teritorijalni integritet Srbije i nije u skladu sa pravmo naroda na samoopredeljenje. Takođe, pomenuti\nČERUTI: Nema ni reči o mogućnosti jednostranog proglašenja nezavisnosti Kosova i da sve dok se ne postigne rešenje dogovorom obeju strana\ndokument nije u skladu sa Rezolucijom 1244, i donele su ga institucije (kosovske) koje nisu za to nadležne.\n“Jedino je Savet bezbednosti mogao da o tome odlučuje. Takvim potezom kosovskih institucija jednostrano je prekinut politički proces”, ističe Čeruti, dodajući da je jedino bilo prihvatjivo rešenje dogovorom dve strane.\nOna je dodala da Rezolucija 1244 ne omogućava državam da promovišu i podržavaju nezavisnost Kosova.\n“Kada je usvojena Rezolucija 1244 niko nije pominjao suspenziju suvereniteta Srbije nad Kosovom niti da je reč o prelaznoj varijatni. Naprotiv, njome se ističe podrška sviz zemalja suverenitetu Srbije i uspostavljanju suštinske autonomije Kosova. Nema ni reči o mogućnosti jednostranog proglašenja nezavisnosti Kosova i da sve dok se ne postigne rešenje dogovorom obeju strana – na snazi ostaje ova rezolucija”, naglašava Čeruti.\nOna smatra da najviše puta pominjani dokument iz Rambujea ne predviđa pravo Kosova na secesiju.\nPo njenom mišljenju, privremeno kršenje manjinskih prava ne opravdava otcepljenje već je nužno uspostavljanja tih prava.\nU četvrtak će izložiti argumente delegacije Austrije, Azerbejdžana i Belorusije.\nPrvog dana, petnaestorica sudija saslušali su argumente delegacija Srbije i Kosova.\nDrugi dan rasprave u ICJ o nezavisnosti Kosova\nHag - Rasprava o Kosovu, drugi dan\nBiH o Kosovu suzdržana\nU Hagu o Kosovu: Svako veruje u svoje argumente


Srbijanski mediji: Sarajlija Elvis Hajrić došao iz Saudijske Arabije da regrutuje nove vehabije – Informer\nSrbijanski mediji: Sarajlija Elvis Hajrić došao iz Saudijske Arabije da regrutuje nove vehabije\nMeđu 17 vehabija, koji su privedeni, pa pušteni u akciji policije Srbije u Sandžaku, nalazio se i državljanin BiH Elvis Hajrić, sarajevski vehabija, piše srbijanski Press.\nList navodi da je Hajrić iz Saudijske Arabije došao da regrutuje nove vehabije nakon što je policija 2007. godine u Sandžaku pohapsila veliku grupu terorista.\nPrema pisanju Pressa, Mevlid Jašarević, pripadnik “bijele” Al Qaide koji je u terorističkom napadu pucao na američku ambasadu u Sarajevu, samo je jedan od dvadesetak radikalnih vehabija terorista koji djeluju u Srbiji.\nU Srbiji, otkriva list, ima i još pedesetak izuzetno opasnih pripadnika vehabijskog pokreta, dok je više stotina njihovih sljedbenika.\nSrpska policija jučer je privela 17 osoba za koje se sumnja da su pripadnici radikalnog krila vehabizma iz Sandžaka, koji su povezani sa napadačen na američku ambasadu u Sarajevu Mevlidom Jašarevićem.\nOni su nakon saslušanja u policiji pušteni.\nMevlid Jašarević, zvani Abdurahman, državljanin Srbije, rođen je 20. decembra 1988. godine u Novom Pazaru i jedan je od najpoznatijih pripadnika vehabijskog pokreta.\nOn je, kako se navodi u policijskom dosjeu, u drugoj polovini prošle i u toku ove godine dolazio na razna druženja vehabija u Gornjoj Maoči, blizu Brčkog.\nSigurnosne službe kojima je Jašarevićev profil poznat ocjenjuju ga veoma radikalnim i vrlo vjerovatno “poremećenim“.\nJašarević je, između ostalog, 5. juna 2010. godine prisustvovao “druženju” selefija u mesdžidu lociranom u zaseoku Čande.\nSAD planiraju povećanje vojne efektive u regionu Zaliva\nKCUS: U toku saslušanje Mevlida Jašarevića


Crnogorcima ne valja ni srpska voda\nStojan Arizanović, pomoćnik ministra poljoprivrede, kaže da ovo što je uradila Crna Gora nije u redu i da su sve naduvali crnogorski mediji\nBEOGRAD - Rezultati superanaliza pet mineralnih voda iz Srbije ("akva viva", "rosa", "vlasinska rosa", "duboka" i "bistra"), čije je povlačenje sa tržišta naložilo crnogorsko Ministarstvo zdravlja u petak po podne, još nisu gotovi. Sve relevantne institucije u Srbiji i pored toga tvrde da aerobne bakterije, pronađene još pre 12 dana, nisu štetne po zdravlje, da nema govora o prisustvu patogenih bakterija i da je crnogorska odluka, najverovatnije, politički motivisana, kako bi srpski proizvođači bili izbačeni sa tržišta pred početak letnje sezone.\nUzrok drastičnog povećanja aerobnih bakterija u flaširanoj vodi, najverovatnije je neadekvatno skladištenje i čuvanje proizvoda u prometu, ocenjeno je iz Instituta za zaštitu zdravlja Srbije "Dr Milan Jovanović Batut", koga je Ministarstva zdravlja ovlastilo da se oglasi povdom akta crnogorskog Ministarstva zdravlja.\nDirektor ovog Instituta dr Tanja Knežević, ekspert za vode, objašnjava da je reč o bakterijama koje nisu štetne po zdravlje po direktivi EU i da našim Pravilnikom nije određena gornja granica do koje se može povećati broj aerobnih bakterija 12 časova posle punjenja. Ona objašnjava da za povećanje prisustva tih bakterija u vodi nisu odgovorne punionice, kao ni institucije koje obavljaju kontrolu, jer su rezultati njihovih analiza za istu seriju flaširane vode pokazale da su one bile zdravstveno ispravne. Razlozi su, najverovatnije, neadekvatni uslovi skladištenja i čuvanja proizvoda, što je u nadležnosti drugih institucija, tvrdi Kneževićeva.\nKako za Glas kaže Stojan Arizanović, pomoćnik ministra poljoprivrede, zadužen za inspekcijski nadzor, ovo što je uradila Crna Gora apsolutno nije u redu, jer ni rezultati prve analize nisu pokazali prisustvo patogenih bakterija, a što su crnogorski mediji naduvali pisanjem da u ovim vodama ima bakterija fekalnog porekla.\nPortparol kompanije "Knjaz Miloš" Rade Pribićević juče je izjavio da povlačenje flaširanih voda pet proizvođača iz Srbije sa crnogorskog tržišta, zbog navodne bakteriološke neispravnosti, predstavlja antikampanju na početku turističke sezone protiv konkurentskih proizvoda iz Srbije.\n- Imamo indicije koje upućuju da nije reč o problemu nekoliko prozvanih proizvođača mineralnih voda, već o kampanji uperenoj protiv konkurencije iz Srbije. Veoma je indikativno što se ovakva odluka donosi na početku turističke sezone - rekao je Pribićević.\nPribićević kaže da "Knjaz Miloš", proizvođač "akva vive", nije dobio zvanično obaveštenje o povlačenju njegove mineralne vode sa tržišta u Crnoj Gori, niti obaveštenje o uzrocima njene navodne neispravnosti.\n- Osim u Crnoj Gori, na drugim tržištima na koje izvozimo, nismo imali ovakve probleme. Kontrola naših proizvoda obavlja se u sopstvenoj akreditovanoj laboratoriji na dnevnoj osnovi tako da naši proizvodi izlaze iz pogona ispravni - izričit je Pribićević.\nI u Udruženju industrije mineralnih voda tvrde da je tehnologija punjenja i kontrole kvaliteta u svim našim punionicama na visokom nivou, da je praktično nemoguće da iz fabrike izađe neispravan proizvod. Direktor ovog Udruženja Branka Šerović kaže da povećano prisustvo aerobnomezofilnih bakterija u uzorcima nekih proizvoda samo po sebi ne znači da se radi o neispravnim vodama.\nMinistar finansija Mlađan Dinkić ocenio je da je izvlačenje politizovanih zaključaka povodom odluke o povlačenju voda pet proizvođača iz Srbije sa crnogorskog tržišta kontraproduktivno i loše. On je rekao da će se Ministarstvo finansija o ovom slučaju izjasniti tek posle saopštenja Ministarstva poljoprivrede i nalaza inspektora o navodima da proizvodi nisu bakteriološki ispravni.\nOsim "akva vive", u Crnoj Gori su u petak iz prodaje povučene "rosa" i "vlasinska rosa" proizvođača "Vlasinka" iz Beograda, prirodna mineralna voda "duboka" koju proizvodi "Bambi" iz Požarevca i prirodna izvorska voda "bistra" čiji je proizvođač "Gamiko" iz Ljubičevca. Direktor kompanije "Gamiko" Marko Gajević demantovao je navode o neispravnim srpskim vodama.\n- Vodu "bistra" smo analizirali pre isporuke i posedujemo sertifikate o njenoj zdravstvenoj ispravnosti - rekao je on i dodao da su stručnjaci najuglednijeg nemačkog "SGC Instituta Fresenijus" uradili analizu sa samog izvora i linije punjenja i izdali sertifikat koji je potvrdio nesporan kvalitet "bistra" vode.